Institute of Mathematics and Informatics

Световен ден на логиката 2022 г.
2022-01-14 10:00 - 16:00 (Europe/Sofia) | Zoom
По случай Световния ден на логиката 2022, на 14 януари 2022 г. (петък) от 10:00 до 15:40 часа ще се проведе съвместно заседание на Семинара по алгебра и логика на Института по математика и информатика на БАН,
на Семинара по математическа логика на Факултета по математика и информатика на Софийския университет,
на Семинара по логика на Института по философия и социология на БАН
и на Секция Изкуствен интелект и езикови технологии на Института по информационни и комуникационни технологии на БАН.
Програмата на семинара можете да намерите тук.
Съвместното заседание е включено в официалната програма на Четвъртия световен ден на логиката.
Световният ден на логиката се провежда за първи път на 14 януари 2019 г. Датата не е избрана случайно, а е свързана с двама от най-великите логици на двадесети век. На 14 януари 1978 г. е починал Курт Гьодел, а на 14 януари 1901 година е роден Алфред Тарски. На 13 ноември 2019 г. ЮНЕСКО обявява 14 януари за Световен ден на логиката и го включва в своя календар на Международните дни на ЮНЕСКО. През тази година Световният ден на логиката ще се проведе за четвърти пореден път. Събитието се ползва с изключителна популярност. През миналата година то е отбелязано с 82 научни форумa в 40 страни, а през тази година към момента вече има заявки от над 50 страни.
Събитието ще се проведе посредством платформата Zoom и всеки желаещ може да се присъедини като последва линка:
https://us02web.zoom.us/j/86536702054?pwd=[REDACTED]
Topic: Joint Seminar on the occasion of World Logic Day 2022
Time: Jan 14, 2022 10:00 Sofia
Meeting ID: 865 3670 2054
Passcode: [REDACTED]
От секция „Алгебра и логика” на ИМИ – БАН
http://www.math.bas.bg/algebra/seminarAiL/
